OpenLLM-France/wikimedia huggingface dataset:
# Alpha (Minnesota)

Alpha és una població dels Estats Units a l'estat de Minnesota. Segons el cens del 2000 tenia 126 habitants.

## Demografia

Segons el cens del 2000, Alpha tenia 126 habitants, 52 habitatges, i 34 famílies. La densitat de població era de 270,3 habitants per km².
Dels 52 habitatges en un 28,8% hi vivien nens de menys de 18 anys, en un 59,6% hi vivien parelles casades, en un 3,8% dones solteres, i en un 32,7% no eren unitats familiars. En el 26,9% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,6% tenia menys de 18 anys, un 6,3% entre 18 i 24, un 28,6% entre 25 i 44, un 23,8% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 102,1 homes.
La renda mediana per habitatge era de 41.750 $ i la renda mediana per família de 46.250 $. Els homes tenien una renda mediana de 26.563 $ mentre que les dones 17.000 $. La renda per capita de la població era de 18.769 $. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alpha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Alpha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Insectivorisme

L'insectivorisme és la pràctica que consisteix a alimentar-se d'insectes i petites criatures semblants.
Tot i que els insectes són petits, existeixen en quantitats ingents i representen una part molt gran de la biomassa animal en gairebé tots els ecosistemes no marins. A les pastures de Queensland (Austràlia), per exemple, és normal que el pes total de les larves d'escarabeids a sota la superfície sigui superior al del bestiar boví que pastura sobre la superfície.
Molts animals depenen dels insectes com a element principal de la dieta, i molts dels que no (i per tant no són tècnicament insectívors) utilitzen els insectes igualment com a suplement proteic, especialment en època de cria.
Alguns exemples d'insectívors són els rossinyols, els pròteles, els equidnes, les orenetes, els porcs formiguers, les carpes, les granotes, les sargantanes, els ratpenats i les aranyes. Els insectes també poden ser insectívors; en són exemples les libèl·lules, algunes vespes, les marietes i les mantis religioses.
També hi ha plantes carnívores, com ara la dionea, diversos tipus de nepentàcies i sarraceniàcies, les Pinguicula, Drosera, utriculàries, Aldrovanda vesiculosa i altres. Aquestes plantes solen créixer en sòls pobres en nitrogen, que obtenen atrapant insectes. Tècnicment, no són estrictament insectívores, car consumeixen qualsevol animal prou petit perquè el puguin atrapar; les més grans arriben a caçar rosegadors i sargantanes.
És possible que els amniotes primitius adquirissin la microbiota indispensable per a l'herbivorisme dels insectes dels quals es nodrien.

## Referències

* ↑ Zachos i Asher, 2018, «Non-Mammalian synapsids: the deep roots of the mammalian family tree» (K. D. Angielczyk i C. F. Kammerer).

## Bibliografia

* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.

## Vegeu també

* Entomofàgia
* Insectívors
* Planta carnívora
* Insectes com a aliment
# Natàlia Petrussiova

Natàlia Anatólievna Petrussiova, citada de vegades com a Nataliya Petrusyova o Natalya Petrusyova (en rus: Ната́лья Анато́льевна Петрусёва) (Moscou, Unió Soviètica 1955) és una patinadora de velocitat sobre gel soviètica, ja retirada.

## Biografia

Va néixer el 2 de setembre de 1955 a la ciutat de Moscou, capital de la Unió Soviètica i que avui en dia és capital de la Federació Russa.
El 1980 fou guardonada amb l'Orde de l'Amistat dels Pobles.

## Carrera esportiva

Especialista en distàncies curtes i mitjanes, va participar en els Jocs Olímpics d'Hivern de 1980 realitzats a Lake Placid (Estats Units), on aconseguí guanyar la medalla d'or en la prova de 1.000 metres. En la prova de 500 metres va aconseguir guanyar la medalla de bronze, i va finalitzar així mateix vuitena en les proves de 1.500 i 3.000 metres. En els Jocs Olímpics d'Hivern de 1984 realitzats a Sarajevo (Iugoslàvia) va aconseguir guanyar dues medalles de bronze en les proves de 1.000 i 1.500 metres, finalitzant així mateix sisena en els 500 metres i novena en els 3.000 metres.
Al llarg de la seva carrera es convertí en tres vegades campiona del seu país en la prova de combinada (1980, 1981 i 1982) i dues en l'esprint (1980 i 1981). En el Campionat del Món de patinatge de velocitat es convertí en campiona mundial de combinada en dues ocasions (1980 i 1981) i una en esprint (1982). En el Campionat d'Europa de patinatge de velocitat es convertí en campiona de combinada en dues ocasions (1981 i 1982).

### Rècords del món

Al llarg de la seva carrera Petrusyova realitzà els següents rècords:
| Prova | Temps | Data | Seu |
| 1.000 m | 1:23.01 | 27 de març de 1980 | Medeo |
| Samalog | 173.434 | 27 de març de 1980 | Medeo |
| 1.500 m | 2:06.01 | 3 de gener de 1981 | Medeo |
| Samalog | 171.149 | 4 de gener de 1981 | Medeo |
| 1.500 m | 2:05.39 | 27 de març de 1981 | Medeo |
| 1.000 m | 1:20.81 | 28 de març de 1981 | Medeo |
| 1.500 m | 2:04.04 | 25 de març de 1983 | Medeo |
| 1.000 m | 1:19.31 | 26 de març de 1983 | Medeo |
| Samalog | 166.682 | 26 de març de 1983 | Medeo |
| Samalog | 168.387 | 28 de març de 1983 | Medeo |

### Marques personals

| Prova | Temps | Data | Seu |
| 500 m | 40.51 | 24 de març de 1984 | Medeo |
| 1.000 m | 1:19.31 | 26 de març de 1983 | Medeo |
| 1.500 m | 2:04.04 | 25 de març de 1983 | Medeo |
| 3.000 m | 4:29.31 | 26 de desembre de 1980 | Medeo |
| 5.000 m | 7:51.80 | 23 d'agost de 1981 | Leningrad |

## Referències

* ↑ «Nataliya Petrusyova». olympedia.org. [Consulta: 13 març 2022].

## Enllaços externs

* (anglès) www.skateresults.com - Natalya Petrusyova Arxivat 2007-03-11 a Wayback Machine.
# Districte de Bordeus

El Districte de Bordeus és un districte francès del departament de la Gironda, a la regió de la Nova Aquitània. Està format per 25 cantons i 82 municipis. El cap del districte és Bordeus.

## Cantons

* cantó de Begla
* cantó de Blancahòrt
* cantó de Bordeus-1
* cantó de Bordeus-2
* cantó de Bordeus-3
* cantó de Bordeus-4
* cantó de Bordeus-5
* cantó de Bordeus-6
* cantó de Bordeus-7
* cantó de Bordeus-8
* cantó de Lo Boscat
* cantó de La Breda
* cantó de Carbon Blanc
* cantó de Senon
* cantó de Creon
* cantó de Hloirac
* cantó de Gradinhan
* cantó de Larmont
* cantó de Merinhac-1
* cantó de Merinhac-2
* cantó de Peçac-1
* cantó de Peçac-2
* cantó de Sent Medard de Jalas
* cantó de Talença
* cantó de Vilanava d'Ornon

## Vegeu també

* Cantons de la Gironda
# Vladímir Horiàev

Vladímir Horiàev (Nikulino (Istrinsky District), 19 de maig de 1939) és un atleta belarús, ja retirat, especialista en el triple salt, que va competir sota bandera de la Unió Soviètica durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del triple salt del programa d'atletisme. Finalitzà rere el polonès Józef Szmidt.
En el seu palmarès també destaca una medalla de plata al Campionat d'Europa d'atletisme de 1962, també rere Józef Szmidt. A nivell nacional guanyà el campionat soviètic de triple salt de 1962 i 1963.

## Millors marques

* Triple salt. 16,65 metres (1962)

## Referències

* 1 2 «Olympedia – Vladimir Goryayev». [Consulta: 3 octubre 2022].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Soviet Championships». [Consulta: 3 octubre 2022].
* ↑ «Горяев Владимир Михайлович | Спорт-страна.ру» (en rus), 22-11-2021. [Consulta: 3 octubre 2022].
* ↑ «Track and Field Statistics». [Consulta: 3 octubre 2022].
# Portugal Continental

El Portugal continental és la part de Portugal que correspon a la península Ibèrica i, per tant, al continent europeu. Representa més del 96% del territori portuguès i el 95% de la seva població. Es divideix en 5 regions (18 districtes):
La resta del territori i de la població corresponen als arxipèlags de les Açores i Madeira, ambdós situats a l'oceà Atlàntic. Açores i Madeira són regions autònomes de Portugal.

## Vegeu també

Districtes de Portugal
# Cantó de Mauguiò

El cantó de Mauguiò és un cantó francès del departament de l'Erau, a la regió d'Occitània. Forma part del districte de Montpeller, té 8 municipis i el cap cantonal és Mauguiò.

## Municipis

* Candilhargues
* La Mota Granda
* Lançargues
* Mauguiò
* Mudason
* Palavàs
* Sant Aunès
* Valèrgues

## Enllaços externs

* Prefectura (en francès)
* Consell General d'Erau Arxivat 2017-06-25 a Wayback Machine. (en francès)
# Atalanta de Beòcia

Atalanta (en grec antic Ἀταλάντη 'Atalantē') va ser un personatge de Beòcia que segons alguns autors, com per exemple Hesíode, era diferent de l'Atalanta filla de Iasos.
Sobre ella s'expliquen les mateixes històries que sobre l'Atalanta d'Arcàdia, però se la fa nascuda a Beòcia, i filla d'Esqueneu. Es diu també que estava casada amb Hipòmenes. La cursa a peu amb la que desafiava als seus pretendents se celebrava a Onquestos, ciutat de Beòcia. Atalanta vencia sempre, fins que Hipòmenes, fill de Megareu, va demanar ajuda a Afrodita. La deessa li va donar tres pomes d'or procedents del Jardí de les Hespèrides, i així quan la noia se li avançava, només n'havia de llançar una fora de pista i, mentre ella s'entretenia a collir-la, ell podia agafar avantatge. Ho va fer tres vegades, i així va arribar el primer a la meta. Però Hipòmenes s'havia oblidat de fer el sacrifici a Afrodita en agraïment a l'ajuda rebuda, i la deessa els va provocar una passió irresistible quan eren al santuari de Cíbele, i la deessa, per castigar aquella profanació, els va transformar en lleons i els va unir al seu carro, segons diu Ovidi.

## Notes

* ↑ Segons el Diccionari Grec-Català, p. 376

## Referències

* ↑ Segons diu el Pseudo-Apol·lodor a la Biblioteca, II, 9, 2
* ↑ Ovidi. Les Metamorfosis, X, 565
* ↑ Smith, William (ed.). «Atalante». A Dictionary of Greek and Roman biography and mythology. [Consulta: 7 febrer 2022].
# Walkersville

Walkersville és una població dels Estats Units a l'estat de Maryland. Segons el cens del 2000 tenia 5.192 habitants.

## Demografia

Segons el cens del 2000, Walkersville tenia 5.192 habitants, 1.750 habitatges, i 1.412 famílies. La densitat de població era de 463 habitants per km².
Dels 1.750 habitatges en un 46,4% hi vivien nens de menys de 18 anys, en un 67,4% hi vivien parelles casades, en un 9,9% dones solteres, i en un 19,3% no eren unitats familiars. En el 15,3% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,23.
Per edats la població es repartia de la següent manera: un 30,5% tenia menys de 18 anys, un 7,3% entre 18 i 24, un 28,4% entre 25 i 44, un 23,1% de 45 a 60 i un 10,7% 65 anys o més.
L'edat mediana era de 36 anys. Per cada 100 dones de 18 o més anys hi havia 87,8 homes.
La renda mediana per habitatge era de 65.581 $ i la renda mediana per família de 69.476 $. Els homes tenien una renda mediana de 47.309 $ mentre que les dones 31.817 $. La renda per capita de la població era de 24.103 $. Entorn del 2,1% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walkersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Walkersville». American Fact Finder. Oficina del Cens dels Estats Units, 12-01-2010.
# Rahat

Rahat és una ciutat del districte del Sud d'Israel, situada a 12 km al nord de Beerxeba.

## Història

Rahat fou fundada el 1972 pel govern d'Israel per tal que s'hi assentessin els beduïns nòmades àrabs de la zona. Fins a l'any 1980, Rahat formà part del consell regional de Bene Shim'on. Fins a un consell local fins al 1994, any que obtingué l'estatus de ciutat. És la primera ciutat en nombre de beduïns de tot Israel i Palestina, i l'any 2002, l'Oficina Central d'Estadística d'Israel (CBS) va publicar un estudi en què es deia que Rahat era el segon municipi més pobre d'Israel.

## Dades estadístiques
### Demografia

Segons l'Oficina Central d'Estadística d'Israel (CBS), la població de la ciutat era, l'any 2001, un 100% formada per beduïns àrabs, i no hi havia un nombre significatiu de jueus.
L'any 2001 hi havia 16.300 homes i 16.100 dones. La població de la ciutat es compon en un 65,2% de persones de menys de 20 anys, un 15,8% de persones d'entre 20 i 29 anys, un 12,0% d'entre 30 i 44, un 4,7% d'entre 45 i 59, un 0,9% d'entre 60 i 64, i un 1,4% de majors de 65. La taxa de creixement de la població aquell mateix any era de 5,9%.

### Ingressos

Segons la CBS, l'any 2000 hi havia 3.983 empleats i 437 autònoms a la ciutat. El salari mensual mitjà de la ciutat per als empleats era de 3.008 nous xéquels. El salari mitjà dels homes era de 3.502 nous xéquels i el de les dones era de 1.394 nous xéquels. Els ingressos mitjans dels autònoms eren de 5.198 nous xéquels. 277 persones rebien prestació d'atur i 10.906 ajuda social.

### Ensenyament

Segons la CBS, hi ha 16 centres educatius i 10.442 estudiants a la ciutat. Hi ha 13 escoles primàries amb 7.375 estudiants i 6 escoles secundàries amb 3.067 estudiants. L'any 2001, un 54,7% dels estudiants d'últim curs de secundària es van graduar.

## Referències

* ↑ Al canvi del 2 de gener de 2000, 721 euros.
* ↑ Al canvi del 2 de gener de 2000, 840 euros.
* ↑ Al canvi del 2 de gener de 2000, 334 euros.
* ↑ Al canvi del 2 de gener de 2000, 1.246 euros.
# Valencia 2000

Valencia 2000 fou una «associació cultural» de caràcter blaver activa als anys huitanta que agrupava diversos elements del petit empresariat valencià. Va ser impulsada per l'empresari Francisco Domingo, qui també va impulsar la candidatura de Coalició Electoral Valenciana (inicialment anomenada Convergència Valenciana i després Coalició Valenciana) a les eleccions a Corts Valencianes del 1987. Altres membres de l'organització foren Vicente Blasco-Ibáñez Tortosa, Enrique Martínez Mortes (membre de CEPYME), Francisco Trullenque (síndic-president de la Borsa de València) o Alfredo Martí Ferrer (AP / UV). Comptava amb un butlletí intern anomenat Fulls 2000.

## Referències

* ↑ Viadel, Francesc. «L'anticatalanisme radical del PP valencià» ( PDF). L'Espill, núm. 24, 2006, pàg. 80, 89. ISSN: 0210-587X [Consulta: 17 octubre 2023].
* 1 2 Partal, Vicent. «Llum intermitent, a la dreta». El Temps, 21-07-1986, pàg. 17-19 [Consulta: 17 octubre 2023].
* ↑ Sancho Lluna, Juan Luis. Anticatalanismo y transición política. Los orígenes del conflicto valenciano (1976-1982). València: Publicacions de la Universitat de València, 2020, p. 159-160. ISBN 978-84-9134-694-4.
# Vladímir Leónov (ciclista)

Vladímir Petróvitx Leónov (en rus Владимир Петрович Леонов) (Tula, óblast de Tula, 25 d'abril de 1937) és un ciclista soviètic, d'origen rus, ja retirat, que va córrer durant els anys 50 i 60 del segle xx.
Va participar en dos Jocs Olímpics: els de 1956, a Melbourne, en què finalitzà el novè de la prova de tàndem; i els de 1960, a Roma, en què guanyà una medalla de bronze en la mateixa prova, fent parella amb Borís Vasíliev.
El 1958 i el 1959 va ser campió de l'URSS en esprint. Una vegada retirat va exercir d'entrenador.

## Referències

* ↑ «Olympedia – Vladimir Leonov». [Consulta: 10 desembre 2024].
* ↑ «25 апреля - день рождения советского велогонщика Владимира Леонова». [Consulta: 10 desembre 2024].
* ↑ «Поздравляем с 85-летним юбилеем Владимира Петровича Леонова! :: Федерация велосипедного спорта России». [Consulta: 10 desembre 2024].
# Gúdar-Javalambre

Gúdar-Javalambre (en aragonès: Gúdar-Chabalambre, y en la parla xurra Gúdar-Chavalambre) és una comarca d'Aragó situada al sud de la província de Terol. La comarca viu especialment del turisme, respecte al qual destaquen dues estacions d'esquí, les de Javalambre i de Valdelinares, ambdues del grup Aramón.
| Municipi | Habitants |
| Abellola (Abejuela) | 65 |
| Alventosa (Albentosa) | 299 |
| Alcalá de la Selva | 499 |
| Arcs de les Salines (Arcos de las Salinas) | 127 |
| Cabra de Mora | 115 |
| Camarena de la Sierra | 159 |
| Castellar, el | 77 |
| Fonts de Rubiols, les (Fuentes de Rubielos) | 117 |
| Formiche Alto | 202 |
| Gúdar | 100 |
| Llinars de Móra (Linares de Mora) | 320 |
| Maçanera (Manzanera) | 516 |
| Móra de Rubiols (Mora de Rubielos) | 1.553 |
| Mosquerola (Mosqueruela) | 703 |
| Nogueroles (Nogueruelas) | 223 |
| Olba | 233 |
| Pobla de Valverde, la (La Puebla de Valverde) | 551 |
| Puertomingalvo | 252 |
| Rubiols (Rubielos de Mora) | 699 |
| San Agustín | 142 |
| Sarrió (Sarrión) | 1.072 |
| Torrijas | 86 |
| Valbona | 216 |
| Vall de Linars (Valdelinares) | 134 |
# Baixo Alentejo

Baixo Alentejo és una subregió estadística portuguesa, part de la Regió Alentejo, i del Districte de Beja. Limita al nord amb Alentejo Central, a l'est amb Andalusia, al sud amb l'Algarve i a l'oest amb Alentejo Litoral. Àrea: 8505 km². Població (2001): 135 105. Comprèn 13 concelhos: Aljustrel, Almodôvar, Alvito, Barrancos, Beja, Castro Verde, Cuba, Ferreira do Alentejo, Mértola, Moura, Ourique, Serpa i Vidigueira.
# Aristil

Aristil (en grec antic: Ἀρίστυλλος, llatí: Aristyllus) va ser un astrònom grec que va florir cap a l'any 233 aC. Va escriure una obra sobre les estrelles fixes que van usar Hiparc i Claudi Ptolemeu.

## Epònim

* El cràter lunar Aristil honora la seva memòria.

## Referències

* ↑ Smith, William (ed.). «Aristyllus». A Dictionary of Greek and Roman biography and mythology. [Consulta: 20 abril 2024].
* ↑ "Aristillus". Gazetteer of Planetary Nomenclature. USGS Astrogeology Research Program. (anglès)
# Travilah

Travilah és una concentració de població designada pel cens dels Estats Units a l'estat de Maryland. Segons el cens del 2000 tenia 7.442 habitants.

## Demografia

Segons el cens del 2000, Travilah tenia 7.442 habitants, 2.366 habitatges, i 2.122 famílies. La densitat de població era de 200 habitants per km².
Dels 2.366 habitatges en un 45,4% hi vivien nens de menys de 18 anys, en un 83,8% hi vivien parelles casades, en un 4,3% dones solteres, i en un 10,3% no eren unitats familiars. En el 8,7% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,28.
Per edats la població es repartia de la següent manera: un 29,5% tenia menys de 18 anys, un 4,2% entre 18 i 24, un 20,4% entre 25 i 44, un 34,9% de 45 a 60 i un 11% 65 anys o més.
L'edat mediana era de 43 anys. Per cada 100 dones de 18 o més anys hi havia 92,2 homes.
La renda mediana per habitatge era de 160.323 $ i la renda mediana per família de 171.879 $. Els homes tenien una renda mediana de 100.000 $ mentre que les dones 55.000 $. La renda per capita de la població era de 77.129 $. Entorn de l'1,6% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Travilah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Travilah». American Fact Finder. Oficina del Cens dels Estats Units, 12-01-2010.
# Tit Albuci

Tit Albuci (llatí: Titus Albucius) va ser un magistrat romà que va estudiar i va viure a Atenes al final del segle ii aC. Va pertànyer a l'escola epicúria i va deixar alguns escrits.
Tenia un gran coneixement de la literatura i la filosofia greges, i Ciceró diu d'ell que era gairebé un grec. A causa de la seva preferència pels temes grecs va ser satiritzat per Lucili, i Ciceró va conservar el text. Ciceró l'acusava de ser un home lleuger.
Va ser qüestor a una província i va acusar, però sense èxit a l'àugur Quint Muci Escèvola de mala administració (repetundae). L'any 105 aC va ser pretor a Sardenya i després d'una victòria insignificant sobre un grup de bandolers va celebrar un triomf a l'illa. Va retornar a Roma i va demanar al senat l'honor d'una supplicatio que el senat va refusar.
L'any 103 aC Gai Juli Cèsar el va acusar de Repetundae a la seva província i Albuci va ser condemnat. Gneu Pompeu Estrabó, volia portar l'acusació, però va haver de deixar el camí a Cèsar perquè havia estat qüestor d'Albuci. Després de la seva condemna es va retirar a Atenes on va seguir amb l'estudi de la filosofia. Va escriure alguns discursos que Ciceró havia llegit. Varró parla d'unes sàtires escrites per un Luci Albuci, fetes a imitació de Lucili, que probablement es refereix a Tit Albuci.

## Referències

* ↑ [https://quod.lib.umich.edu/m/moa/acl3129.0001.001/109?rgn=full+text;view=image;q1=AlbuciusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 94. ]